Gnathostrangalia

Gnathostrangalia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (ca. 15 millimeter), lange og tynne, blanke, mer eller mindre gulbrunlige til svarte trebukk. Antennene er tynne, omtrent så lange som kroppen, noen ev de nest-ytterste leddene gulhvite. Hodet er bredt snuteaktig forlenget. Pronotum er klokkeformet, dekkvingene smale, kraftig avsmalnende bakover, gjerne noe sprikende i spissen. Beina er middels lange, lårene nokså slanke.

Levevis 
Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt i Laos, Vietnam, det sørlige Kina og på Borneo.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Gnathostrangalia Hayashi & Villiers, 1985
 Gnathostrangalia aurivillei (Pic, 1903)
 Gnathostrangalia bilineatithorax (Pic, 1922)
 Gnathostrangalia conspicua Holzschuh, 2008
 Gnathostrangalia elliptica Chen & Chiang, 1996
 Gnathostrangalia longiceps (Aurivillius, 1923)
 Gnathostrangalia rufovittata (Pic, 1922)
 Gnathostrangalia simianshana Chiang & Chen, 1993

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1985
Dyr formelt beskrevet av Masao Hayashi
Dyr formelt beskrevet av André Villiers